CELEX: 31980R1392
Language: el
Date: 1980-06-02
Title: Κανονισμός (ΕΟΚ) αριθ. 1392/80 της Επιτροπής της 2ας Ιουνίου 1980 περί τροποποιήσεως του κανονισμού (ΕΟΚ) αριθ. 685/69 «περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος»

Avis juridique important

|

31980R1392

Κανονισμός (ΕΟΚ) αριθ. 1392/80 της Επιτροπής της 2ας Ιουνίου 1980 περί τροποποιήσεως του κανονισμού (ΕΟΚ) αριθ. 685/69 «περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος»  

Επίσημη Εφημερίδα αριθ. L 137 της 03/06/1980 σ. 0007 - 0007 Ελληνική ειδική έκδοση: Κεφάλαιο 03 τόμος 28 σ. 0189  Ισπανική ειδική έκδοση: Κεφάλαιο 03 τόμος 18 σ. 0120  Πορτογαλική ειδική έκδοση : Κεφάλαιο 03 τόμος 18 σ. 0120 

ΚΑΝΟΝΙΣΜΟΣ (ΕΟΚ) αριθ. 1392/80 ΤΗΣ ΕΠΙΤΡΟΠΗΣ της 2ας Ιουνίου 1980 περί τροποποιήσεως του κανονισμού (ΕΟΚ) αριθ. 685/69 "περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος"Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1761/78 (2), και ιδίως το άρθρο  6 παράγραφος 7,  Εκτιμώντας:  ότι, σύμφωνα με το άρθρο 4 παράγραφος 2 δεύτερο εδάφιο του κανονισμού (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1104/80 (4), δεν επιτρέπεται στους οργανισμούς παρεμβάσεως να κάνουν χρήση της  δυνατότητος αγοράς του βουτύρου που έχει μεγίστη ηλικία 2 μηνών, κατά τη διάρκεια περιόδου δύο μηνών από την ημερομηνία τροποποιήσεως της τιμής αγοράς του βουτύρου- ότι το άρθρο 2α του κανονισμού (ΕΟΚ) αριθ. 985/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1272/79 (6), προβλέπει ότι έκτοτε η τιμή αγοράς του βουτύρου που πρέπει να εφαρμόζεται κατά τις περιστάσεις αυτές είναι αυτή  που ισχύει την ημέρα της κατασκευής- ότι η προαναφερομένη διάταξη του κανονισμού (ΕΟΚ) αριθ. 685/69 δύναται ως εκ τούτου να καταργηθεί- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 4 παράγραφος 2 του κανονισμού (ΕΟΚ) αριθ. 685/69, το τελευταίο εδάφιο καταργείται.   Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουνίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 2 Ιουνίου 1980.  Για την Επιτροπή Finn CUNDELACH Αντιπρόεδρος  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 204 της 28.7.1978, σ. 6.  (3) ΕΕ αριθ. Ν 90 της 15.4.1969, σ. 12.  (4) ΕΕ αριθ. Ν 115 της 6.5.1980, σ. 8.  (5) ΕΕ αριθ. Ν 169 της 18.7.1968, σ. 1.  (6) ΕΕ αριθ. Ν 161 της 29.6.1979, σ. 13.